Tlačová správa: **O voľné rozhlasové frekvencie má záujem sedem uchádzačov**

*Bratislava, 22. 5. 2017*

Do jarného výberového konania, v ktorom je zaradených šesť voľných rozhlasových frekvencií, sa prihlásili **siedmi žiadatelia** – súčasní vysielatelia. **O licenciu na novú rozhlasovú stanicu sa v aktuálnom výberovom konaní neuchádza nikto**.

**Po dve frekvencie** žiadajú spoločnostiINTERSONIC RADIO VIVA s.r.o., vysielateľ programovej služby VIVA METROPOL a C.S.M. group s. r. o., držiteľ licencie na programovú službu Rocková republika, ktorý v apríli Rade oznámil zmenu názvu aj programovej štruktúry rádia. **Ostatné spoločnosti žiadajú po jednej frekvencii** a svoje pokrytie by tak mohli zväčšiť Rádio Košice (Marek Petráš), Radio One Retro (Rádio ROCK, s.r.o.), Rádio One (RADIO ONE, s.r.o.), Rádio Best FM (Radio Best FM Media, spol. s r.o.) a Rádio Patria (Rozhlas a televízia Slovenska). **Najväčší záujem je o frekvenciu** **102,4 MHz Senec**, o ktorú sa uchádzajú štyria žiadatelia. Frekvencia je uvoľnená po spoločnosti AT MEDIA Slovakia, s.r.o., ktorá nezačala vysielať v zákonnej lehote, čím jej licencia zanikla zo zákona. O opätovne zaradenú frekvenciu 88,2 MHz Žilina, ktorá nebola pridelená vo vlaňajšom jesennom výberovom konaní, keďže jediný uchádzač o jej pridelenie, vysielateľ RADIO ONE, s.r.o. Rade nedodal všetky požadované dokumenty, má tento vysielateľ záujem opakovane. Ostatné frekvencie sú individuálne skoordinované pre toto výberové konanie a záujem o ne prejavili len vysielatelia, ktorí ich koordinovali.

**Verejné vypočutie žiadateľov, ktoré predchádza rozhodnutiu o pridelení frekvencií, sa bude konať v stredu, 24. mája 2017 od 10:00 hod v sídle Rady pre vysielanie a retransmisiu** (Dobrovičova 8, Bratislava).

 Zoznam všetkých frekvencií a žiadateľov jarné výberového konania:

|  |  |  |  |
| --- | --- | --- | --- |
| **Lokalita** | **Frekvencia [MHz]** | **Žiadateľ** | **Verejné vypočutie** |
| Bratislava | 93,3 | INTERSONIC RADIO VIVA s.r.o. | 10:00 hod. |
| Budulov | 103,2 | Marek Petráš, Košice | 12:00 hod. |
| Zvolen | 100,7 | C.S.M. group s. r. o. | 10:20 hod. |
| Žilina | 101,9 | Rádio ROCK, s.r.o. | 11:20 hod. |
| Žilina | 88,2 | RADIO ONE, s.r.o. | 11:40 hod. |
| Senec | 102,4 | INTERSONIC RADIO VIVA s.r.o. | 10:00 hod. |
| Rozhlas a televízia Slovenska | 10:40 hod. |
| Radio Best FM Media, spol. s r.o. | 11:00 hod. |
| C.S.M. group s. r. o. | 10:20 hod. |

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: lucia.jelcova@rvr.sk